Diari Oficial de la Generalitat Valenciana


Sumari del DOGV 8028, del 27-04-2017 (2017/2657)

Notificació de la sentència dictada en el procediment de guarda i custòdia número 391/2016.
-------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2657


Organisme emissor
:   Jutjat de Primera Instància Número 4 de Benidorm

Tipus de document
:   Anunci

Notificació de la sentència dictada en el procediment de guarda i custòdia número 391/2016. [2017/2657]  
Família, guarda, custòdia o aliments de fills menors no matrimonials no consensuats número 000391/2016-A  
De: Maritza Alejandra Olivares Tessini.  
Procurador: Antonio Lloret Espí.  
Contra: Michel Van Sundert.  
Procurador/a: -  
En aquest procediment sobre mesures, guarda, custòdia, aliments sobre fills menors, seguit a instàncies de Maritza Alejandra Olivares Tessini contra Michel Van Sundert, s'ha dictat la sentència que, literalment, diu així:  
  
«Sentència número 206/2 016  
Benidorm, 22 de setembre de 2016  
Ángeles Pérez Botella, magistrada jutgessa substituta del Jutjat de Primera Instància número 4 de Benidorm, he vist aquestes actuacions de sol·licitud de mesures respecte de fill menor número 391/2016, instades per Maritza Alejandra Olivares Tessini, en representació de la qual actua el procurador Antonio Lloret Espí i està assistida per la lletrada Blanca Gutiérrez Lloret, contra Michel Van Sundert, declarat en situació processal de rebel·lia, en què ha sigut part el Ministeri Fiscal, representat per Olga Sobrino, de les quals es dedueixen els següents:  
[?]  
Dispositiva  
Estime la demanda de mesures a favor del fill menor, M., presentada pel procurador Antonio Lloret Espí, en nom i representació de Maritza Alejandra Olivares Tessini, contra Michel Van Sundert, i, en conseqüència, adopte les següents mesures en benefici del menor:  
- Respecte del fill menor, M., la pàtria potestat serà compartida per ambdós progenitors; la guarda i custòdia correspon a la mare.  
  
- Quant al règim de visites, atés que el pare no resideix a Espanya, podrà tindre el menor en companyia seua quan els progenitors de comú acord així ho establisquen, i en cas de desacord:  
· Quan el pare estiga a Espanya, els caps de setmana alterns, sempre que preavise amb 15 dies d'antelació la mare, des de les 16.00 hores de dissabte a les 20.00 hores de diumenge, i haurà de replegar i lliurar el menor al domicili matern.  
· Vacances: 15 dies a les vacances d'estiu i una setmana a les vacances de Nadal i Setmana Santa. El pare podrà triar els anys parells i la mare els senars, en cas de desacord. El pare, per a poder emportar-se el menor fora d'Espanya, requerirà el consentiment exprés de la mare.  
  
- En concepte d'aliments per al fill menor, el pare, i dins dels cinc primers dies de cada mes, ingressarà dos-cents cinquanta euros (250 €) en el compte que designe la mare.  
Aquesta quantitat serà revisada i actualitzada anualment, d'acord amb les variacions que experimente l'índex de preus al consum que publica periòdicament l'Institut Nacional d'Estadística o organisme que en el futur el substituïsca. Així mateix, el pare abonarà, juntament amb la mare i a mitges les despeses extraordinàries que genere el fill comú.  
Tot això sense fer expressa imposició de les costes causades.  
Contra aquesta sentència es pot interposar un recurs d'apel·lació que s'haurà d'interposar en aquest jutjat dins del termini de 20 dies hàbils des que es notifique.  
Aquesta la meua sentència, jutjant definitivament en primera instància, que pronuncie, mane i firme.  
Publicació. La sentència anterior ha sigut donada, llegida i publicada el mateix dia de la seua data, mentre se celebrava audiència pública i present jo, la lletrada de l'Administració de justícia, de la qual cosa done fe.»  
  
I atés que el demandat, Michel Van Sundert, es troba en parador desconegut, expedisc aquest edicte a fi que li valga de notificació de forma deguda.  
  
Benidorm, 23 de setembre de 2016.- La lletrada de l'Administració de justícia: Mary Luz García Muñoz.